
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr. 80711/16.07.2024

REFERAT DE APROBARE
privind retragerea dreptului de administrare a Centrului Cultural Palatul Principilor asupra imobilului Centrul de resurse ”Academia Doamnelor” și aprobarea transmiterii acestui bun în administrarea Direcției de Asistență Socială a municipiului Alba Iulia

Prin proiectul de hotărâre supus spre dezbatere Consiliului Local al municipiului Alba Iulia,  propun să se ia în discuție retragerea dreptului de administrare al Centrului Cultural Palatul Principilor asupra imobilului Centrul de Resurse ”Academia Doamnelor”, situat în Alba Iulia, str.Gladiolelor, nr.3A, înscris în CF nr.84246 Alba Iulia, cu nr.cadastral 84246-C1, cu suprafața construită la sol de 529 mp, având valoarea de inventar de 827.802,11 lei, precum și aprobarea transmiterii în administrarea Direcției de Asistență Socială a municipiului Alba Iulia, a imobilului Centrul de resurse ”Academia Doamnelor”, situat în Alba Iulia, str.Gladiolelor, nr.3A, înscris în CF nr.84246 Alba Iulia, cu nr.cadastral 84246-C1, cu suprafața construită la sol de 529 mp, având valoarea de inventar de 827.802,11lei, în vederea amenajării unui Centru de zi în cadrul proiectului ”Servicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială”.

Totodată se mai propune și transferul cu titlu gratuit al mijloacelor fixe și al obiectelor de inventar aferente funcționării imobilului dat în administrare, descris mai sus, către Direcția de Asistență Socială a municipiului Alba Iulia..

La întocmirea proiectului de hotărâre, s-au avut în vedere următoarele:


În temeiul dispozițiilor HCL nr.79/2004, între municipiul Alba Iulia și Centrul Cultural Palatul Principilor a fost încheiat contractul de administrare nr.31.722/2024, contract ce avea ca obiect transmiterea în administrare către Centrul Cultural Palatul principilor a Spațiului Muzeal ”Principia” și a Centrului de Resurse ”Academia Doamnelor” în scopul realizării obiectului său de activitate stabilit prin dispozițiile HCL nr.12/2024.


Prin Referatul de necesitate nr.68.631/13.06.2024, Direcția de Asistență Socială a municipiului Alba Iulia solicită transmiterea în administrarea sa a imobilului Centrul de resurse ”Academia Doamnelor”, în scopul amenajării în cadrul său al unui Centru de zi, cu finanțare nerambursabilă, în cadrul Proiectului ”Servicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială”.


În motivarea acestei solicitări, în Referatul de necesitate al Direcției de Asistență Socială se arată faptul că la nivelul municipiului Alba Iulia există la acest moment doar 2 centre de zi, numărul acestora fiind insuficient în raport cu nevoile reale ale orașului, în evidențele Direcției de Asistență Socială fiind cuprinși un număr mult mai mare de copii decât cei care pot beneficia în fapt de servicii de prevenire a separării de familie datorită numărului scăzut de centre de zi (2).


Pentru creșterea gradului de acces la servicii sociale a unui număr cât mai mare de beneficiari, Centru de resurse ”Academia Doamnelor” a fost identificat ca posibilă locație pentru înființarea a încă unui Centru de zi, motiv pentru care – prin adresa nr.1.363/18.06.2024, înregistrată la Primăria municipiului Alba Iulia sub nr.70.649/19.06.2024 – Centrul Cultural Palatul Principilor și-a dat acordul pentru retragerea dreptului său de administrare asupra acestui imobil și transmiterea sa în administrarea Direcției de Asistență Socială a municipiului Alba Iulia.

La redactarea proiectului de hotărâre, au mai fost avute în vedere dispoziţiile   art.861 alin.(3) și art.867 – 870 din Legea nr.287/2009 privind Codul civil, republicată, cu modificările și completările ulterioare și ale art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a”, ale art.298 – art.301 din OUG nr.57/2019 privind Codul Administrativ, cu modificările și completările ulterioare.

